Blankakola manako

La blankakola manakoOrnitologia taksonomio. () estas unutipa birdospecio el la familio de pipredoj. Ĝi troviĝas en Centra Ameriko.

Taksonomio
Laŭ AviListAviList v2025, konsultita la 8-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Manacus Brisson, MJ, 1760 - manako
Manacus candei (Parzudaki, C, 1841) - blankakola manako

Etimologio
La scienca genra nomo Manacus estas la latinigo de la nederlanda manneken (= "malgrandulo"), kiu estas la origino de la nederlanda nomo de tiuj birdoj en Surinamo (Manakin), pro ilia eta grando kaj kompakta siluetoBirds of the World, White-collared Manakin..

La specia epiteto candei estis donita omaĝe al la franca oficiro Antoine Marie Ferdinand Maussion de Candé (1801-1867), esploristo en Sudameriko kaj guberniestro de Martiniko de 1859 ĝis 1864.

Aspekto
La blankakola manako estas, kiel siaj parencoj, kompakta mallongvosta birdo kun peza kurbeca beko, oranĝaj kruroj kaj hela maskla plumaro. Ĝi estas tipe 11 cm longa kaj pezas 18.5 g.

La plenkreska masklo havas nigrajn kronon, flugilojn kaj voston, kaj nigran bendon trans la meza dorso. La cetero de la kapo, kolo, brusto kaj supra dorso estas blanka, la pugo estas olivecverda, kaj la ventro estas helflava.

La ino kaj junaj maskloj estas olivecverdaj kun flava ventro. Ili estas tre similaj al inaj oranĝkolaj manakoj, sed ne ekzistas koincido inter iliaj teritorioj.

Disvastiĝo kaj habitato
La blankakola manako troviĝas en sudeosta Meksiko, norda Gvatemalo, Belizo, Honduro, Nikaragvo, norda kaj eosta Kostariko kaj plej norduesta Panamo. Ĝi vivas en la limoj de humidaj ĉiamverdaj arbaroj, duarangaj arbaroj kaj arbustaroj, kaj loke en kakaejoj kaj aliaj plantejoj; de marnivelo ĝis 700 m.

Referencoj

Kategorio:Pipredoj
Kategorio:Paseroformaj
Kategorio:Birdoj de Centra Ameriko